Bajkoviti prion
Bajkoviti prion (lat. Pachyptila turtur), vrsta morskih ptica iz roda Pachyptila.

Opis i stanište
Bajkoviti prion je najmanji od svih priona. Veličina mu je oko 23-28 cm s rasponom od krila 56-60 cm, a težina je 88-175 grama. Perje je plavosive boje, dok je rep bijel, s crnim vrhom. Ova ptica hrani se planktonom i drugim sitnim morskim životinjama, a često se hrani u društvu drugih jedinki, ponekad i jedinki drugih vrsta morskih ptica. Hranu najčešće nalazi na površini vode, rijetko roni. Prijetnja ovim pticama, posebno mladim jedinkama su štakori i ribarski brodovi. Okvirna populacija ovih ptica je 5 000 000 jedinki. Pachyptila turtur živi na području Novog Zelanda, Australije i Južne Afrike.

Razmnožavanje 
Sezona gniježđenja počinje u rujnu. Ove ptice se gnijezde u kolonijama uglavnom na manjim otocima. Kao gnijezdišta im služe rupe u tlu koje iskopaju kljunom ili nogama. U rupi se nalazi jedno bijelo jaje iz kojega se izlegne ptić za 55 dana. Roditelji ga hrane 43-56 dana , nakon čega sve ptice napuštaju koloniju.

Izvori 
        

Zovoji